cyanic-selkie/wikianc huggingface dataset:
Tyler Toffoli
Ura
Kauden päätteeksi hän solmi Kingsin kanssa kolmivuotisen tulokassopimuksen. Toffoli debytoi ammattilaistasolla pelattuaan huhtikuussa 2011 Kingsin AHL-farmiseura Manchester Monarchsissa yhden runkosarja- sekä viisi pudotuspeliottelua. Kaudeksi 2011-2012 hän palasi Ottawaan, jossa toimi joukkueen varakapteenina ollen toisena vuonna peräkkäin liigan maalipörssin voittaja.
Kesäkuussa 2015 Toffoli solmi Kingsin kanssa kaksivuotisen jatkosopimuksen. Kaudella 2015-2016 Toffolilla oli koko NHL:n paras plus/miinus -tilasto. Hän oli myös Kingsin paras maalintekijä pelattuaan runkosarjan kaikki 82 ottelua ja tehtyään niissä 31 maalia sekä yhteensä 58 tehopistettä. Edellisen kerran Kingsin pelaaja teki yli 30 maalia kaudessa kuusi vuotta aiemmin.
Honoré Dutrey
Nuoruus ja uran alku
Vuonna 1910 Dutrey aloitti ammattimaisen esiintymisen. Eräs hänen ensimmäisistä työpaikoistaan oli Melrose Brass Band, jossa hän aloitti soittamisen 1911. Useimmat Dutreyn ensimmäisistä kokoonpanoista, joissa hän työskenteli, olivat torvisoittokuntia. Melrose Brass Bandin lisäksi hän soitti Excelcior Brass Bandissa ja George McCullum vanhemman johtamassa soittokunnassa. Soittokuntien lisäksi Dutrey esiintyi pienemmissä kokoonpanoissa. Veljensä Samin kanssa hän soitti Silver Leaf Orchestrassa. Hän soitti 1910-luvulla lisäksi muun muassa Jimmie Noonen yhtyeessä ja Excelcior Jazz Bandissa. Excelcior Jazz Bandin oli perustanut Henry Allen sr., jonka poika Henry Allen jr. oli kuuluisa jazztrumpetisti.
Viimeiset vuodet
Viimeiset vuotensa Dutrey soitti Johnny Doddsin yhtyeissä. Kesällä 1928 Doddsin johtama Johnny Dodds Washboard Band teki myös muutamia levytyksiä. Yhtyeen runko koostui aiemmin King Oliverin ja Louis Armstrongin yhtyeissä soittaneista muusikoista. Siinä soittivat Lil Hardin (piano), J. Dodds (klarinetti), Baby Dodds (pyykkilauta ja rummut), Dutrey (pasuuna) ja Bill Johnson (kontrabasso)), mutta kornettia soitti Armstrongin tilalla Natty Dominique. Sama kokoonpano levytti vielä 1929 nimellä Johnny Dodds and his Orchestra.
Andilaiset kielet
Andilaisia kieliä puhutaan Dagestanin Botlihin, Ahvahin ja Tsumadan piireissä sekä eräissä Šamilin piirin kylissä. Ryhmään kuuluvat andi, botlih, godoberi, ahvah, karata, bagval, tindi, tšamal ja ahvah. Vuonna 1926 andilaisien kielten puhujia oli noin 33 000 henkeä. Myöhemmin andilaisia kansoja on pidetty avaareina. Nykyään puhujia arvioidaan olevan noin 75 000 henkeä.
Legio V Macedonica
Legio V Macedonica (makedonialainen) oli roomalainen legioona. Sen perustivat todennäköisesti konsuli Gaius Vibius Pansa Caetronianus ja Octavianus vuonna 43 eaa. Legioonan tunnus oli härkä, mutta myös kotkaa käytettiin usein.
Punaposkimonarkki
Punaposkimonarkki (Symposiachrus trivirgatus) on monarkkien heimoon kuuluva varpuslintu.
Bridge
Bridgekilpailuissa pelataan ennalta määrätty määrä kierroksia ja jakoja. Molempien määrä vaihtelee osanottajamäärästä ja kilpailumuodosta riippuen. Jaot on etukäteen sekoitettu ja laitettu brikkoihin. Jokaisen jaon mukana brikassa on pöytäkirja, johon merkitään kierroksella vastakkain olleiden parien kilpailunumerot, loppusitoumus ja lopputulos pisteineen. Sama jako käy kilpailun aikana eri kierroksilla aina eri parien pelattavana. Kilpailu loppuu, kun kierrokset on pelattu loppuun. Kilpabridgen eri muotoja ovat henkilökohtainen (individuaali), parikilpailu ja joukkuekilpailu. Henkilökohtaisessa partneri vaihtuu kilpailun kuluessa. Parikilpailussa sama pari pelaa keskenään kisan loppuun asti. Joukkuekilpailussa kaksi paria muodostaa joukkueen, joka pelaa muita joukkueita vastaan.
Historia
Tarjousbridge, joka tunnettiin silloin myös kuninkaallisten tarjousbridgenä, kehitettiin vuonna 1904. Siinä pelaajat tarjosivat sitoumuksen ja pelaajan löytämiseksi. Tavoitteeksi tuli hankkia korkeimman tarjouksen osoittama määrä tikkejä. Rangaistuksetkin otettiin käyttöön, jos pelinviejä ei saanut sitoumustaan kotiin.
Maunulan yhteiskoulu ja Helsingin matematiikkalukio
Maunulan yhteiskoulu ja Helsingin matematiikkalukio on valittu Suomen ensimmäiseksi koulukinokouluksi. Koulukinotoiminta mahdollistaa monipuolisen elokuva- ja mediakasvatuksen osana opintoja.
Ballististen ohjusten torjuntaohjus
ABM-sopimus
ABM-ohjuksien käyttöä rajoitettiin tuntuvasti Yhdysvaltain ja Neuvostoliiton välillä vuonna 1972 sopimuksella, joka salli vain yhden sadan ohjuksen järjestelmän puolustamaan yhtä kohdetta. Yhdysvallat vetäytyi sopimuksesta kesäkuussa 2002, koska halusi puolustuskykyä Pohjois-Korean tapaisia ”rosvovaltioita” vastaan.
Gillian O’Sullivan
O'Sullivan lopetti uransa huhtikuussa 2007 loukkaantumisten takia.
Bridge
Tarjouslaatikot
Turnauksissa ja kilpailuissa käytetään tarjouslaatikoita. Laatikko sisältää tarjouslappuja, jotka ovat ainoita bridgen laillisista tarjouksista. Jokaisella pelaajalla on pöydässä käytössään oma laatikkonsa, joissa kaikissa on samat laput. Kun pelaaja haluaa tehdä tarjouksen, hän ei sano sitä ääneen, vaan nostaa laatikosta pöydälle tarjousta vastaavan lapun. Näin vältetään puhetavalla, kuten äänenpainolla, partnerille annettava kielletty informaatio.
Pelivaihe
Pelivaiheen aloittaa pelinviejän vasemmalla puolella oleva pelaaja pelaamalla haluamansa kortin, tätä kutsutaan lähtökortiksi. Lähtökortin pelaamisen jälkeen pelinviejän partneri, lepääjä, levittää korttinsa kaikkien nähtäväksi. Pelinviejä määrää, minkä kortin lepääjä pelaa vuorollaan mihinkin tikkiin.
Pelivaiheen kulku lähtökortin jälkeen
Ensimmäisen tikin voittanut pelaaja jatkaa pelaamalla kädestään minkä tahansa kortin tai jos pöytä sai tikin, pelinviejä määrää sieltä pelattavan kortin. Tästä kortista tulee uusi lähtökorttia vastaava kortti, jonka väriä kaikkien pelaajien on tunnustettava jos mahdollista. Pelaamisjärjestys kulkee kellon suuntaisesti. Peli jatkuu samalla tavalla siihen asti, että kaikki kortit on saatu pelattua.
Puolustus
Lähtökortilla voidaan antaa merkinanto partnerille. Toisaalta lähtökortti voi pyytää partnerilta ensimmäiseen tikkiin merkinantoa pelatun värin pituudesta tai mitä väriä partneri haluaa lähtijän seuraavaksi tai seuraavan kerran kiinni ollessaan pelaavan.
Puolustuksen merkinannot
Monilla huippupelaajilla on erilaiset merkinannot valttipeliin, sangipeliin, alapeleihin, täyspeleihin ja slammeihin. He myös näyttävät eri merkkejä ässälähtöihin, sekvenssilähtöihin, dubbelilähtöihin ja lähtöihin, joissa pöytä jää kiinni. Pelivaiheen merkinannot tulee olla merkittynä konventiokortteihin.
Säännöt
Jaon aikana pelaajat eivät saa häiritä vastustajiaan eivätkä näyttää mitään laitonta merkinantoa.
Systeemilapun mukaiset tarjoukset
Pelaajien tulee tarjota systeemilapuissaan lukevien tarjousten mukaisesti. Jos näin ei kuitenkaan käy, väärintarjonnut pelaaja saattaa joutua ottamaan kilpailunjohtajan kirjoittaman bluffiraportin, joka tarkoittaa sitä, että pelaaja ei saa huijata enää tällä samalla tarjouksella. Kilpailunjohtaja voi myös määrätä muita rangaistuksia niin, että väärästä tarjouksesta ei tule tarjoajalle hyötyä.
Kilpailut
Kilpailut ovat yksi tapa mitata bridgenpelaajien tasoa. Suomen pisin turnaus on Hangon bridgeviikko, joka sisältää monta erillistä kilpailua.
Suomen kilpailuja
Suomessa pidettävistä kilpailuista ja turnauksista tunnetuimpia ja suosituimpia ovat:
Alfred Salmela
Merkittävimmät saavutukset
Kansalaiskoulu oli kansakoulun jatko-opetuksen perustalle rakennettu koulumuoto, jossa opetettiin käytännöllisiä oppiaineita teoreettisen opetuksen rinnalla. Tämäkin koulumuoto virallistui vuoden 1957 kansakoululain myötä. Vuonna 1962 alkujaan kaksivuotiseen kansalaiskouluun lisättiin kolmas luokka, jolloin Suomeen oli luotu 9-vuotinen kunnallinen koulujärjestelmä. Salmela osallistui myös peruskoulukomitean työhön, mutta jätti eriävän mielipiteen mietintöön, sillä hänen mielestään oppilaalle ei peruskoulujärjestelmässä jätetty riittävästi valinnaisuutta oppiaineiden suhteen. Erityisesti käytännöllisen oppiaineksen vähäisyys oli Salmelasta ongelmallista.
Bridge
Huijaukset kilpailuissa
Vaikka bridge on herrasmieslaji ja siinä yritetään estää huijauksia mahdollisimman hyvin, muutamat parit ovat silti luoneet oman kielletyn eli kiinalaisen merkinannon. Näistä merkeistä pari saa valtavan hyödyn rehellisiä pelaajia vastaan, jota voidaan verrata dopingiin. Lotan Fisher ja Ron Schwartz olivat ensimmäinen pari, joka jäi kiinni huijauksesta kansainvälisessä kilpailussa Boye Brogelandin paljastamana. Heidän jälkeensä kiinni jäivät parit Fulvio Fantoni ja Claudio Nunes sekä Alexander Smirnov ja Josef Piekarek. Kaikkien huijaustapausten tarkoituksena oli kertoa lisää tietoa korteista partnerille. Huijaajat saivat myös pitkän pelikiellon ja valtavan rahasumman maksettavakseen.
Tuurin osuus
Bridgessä saattaa esiintyä pientä tuuria, mutta pitkissä monien kymmenien jakojen kilpailussa on hyvin epätodennäköistä, että ”huonoilla” valinnoilla voittaa. Esimerkiksi pokerissa kovilla korteilla voittaa käytännössä aina, bridgessä korteillä ei ole merkitystä, koska samat jaot pelataan useissa pöydissä.
Bridge internetissä
Internetistä löytyy useita palvelimia, joilla bridgeä voi pelata internetissä. Vanhin toiminnassa oleva palvelu on OKbridge. Toinen tunnettu palvelu, Bridge Club Live (BCL) on toiminut vuodesta 1994 alkaen. Bridge Base Online (BBO) on maailman suosituin online-bridgekerho, siitä on tehty tietokoneversion lisäksi tableteilla ja älypuhelimilla toimiva versio.
Bridge Base Online
Bridge Base Online (BBO) on maailman suosituin online-bridgekerho, siitä on tehty tietokoneversion lisäksi tableteilla ja älypuhelimilla toimiva versio. Siellä on mahdollista pelata erilaisia kilpailuja, tavallista bridgeä, opetusbridgeä tai tarjousharjoittelua. Lisäksi BBO:lla on mahdollista seurata ammattilaisten pelaamia raamaotteluita tai haastaa kaveri robottipeliin.
Karkkilan seurakunta
Karkkilan seurakunta on seurakunta Uudellamaalla, Karkkilan kaupungissa. Seurakunta kuuluu Espoon hiippakunnassa Lohjan rovastikuntaan. Kirkkoherrana toimii Hannu Bogdanoff. Vuonna 2018 seurakunnassa oli 6 012 jäsentä.
Pernon telakka
pienoiskuva|300px|Pernon telakka nähtynä [[M/S Allure of the Seas|M/S Allure of the Seasin kannelta.]] Pernon telakka on Pernon kaupunginosassa Turussa, Raisionlahden rannalla sijaitseva risteilyalusten rakentamiseen erikoistunut telakka. Telakan omistaa Meyer Turku.
Wärtsilä Meriteollisuus ja konkurssi
Vuoden 1987 alussa uuden telakkayhtiön toimitusjohtaja Pekka Laine alkoi haalia ahkerasti tilauksia. Tehtiin sopimukset Carnival Cruise Linesille (CCL) ja Kloster Cruiselle toimitettavista loistoristeilijöistä. Rederi AB Slite tilasi matkustajalaivan ja antoi option sisaraluksesta. Vielä samana vuonna CCL käytti optionsa ja tilasi kaksi risteilyalusta. Myös Effoalta ja Johnson Linelta saatiin tilaukset.
Kværner Masa-Yards Turun Uusi Telakka (KMY-TUT)
Sekä Masa-Yardsin perustajina olleet varustamot että valtio pyrkivät myymään osuuksiaan pian yrityksen käynnistämisen jälkeen, ja 1991 Masa-Yardsin suurimmaksi omistajaksi nousi norjalainen Kværner. Yrityksen nimeksi tuli Kværner Masa-Yards.
Aker Finnyards ja STX Europe
Vuonna 2001 Masa-Yardsin emoyhtiö Kværner ajautui toisen norjalaisen yhtiön, Akerin, haltuun. Vuonna 2007 Akerin telakat siirtyivät korealaiselle STX Shipbuildingille. Kun viimeinen Royal Caribbean Internationalin suuri risteilijäalus, M/S Allure of the Seas, luovutettiin uudelle omistajalleen syksyllä 2010, telakka tyhjeni.
Meyer Turku
Toukokuussa 2015 Meyer Turku Oy siirtyi kokonaan Meyerin omistukseen, kun Meyer Werft osti Suomen valtion 30 prosentin osuuden telakkayhtiöstä.
Dmitri Merežkovski
Dmitri Sergejevitš Merežkovski (, 14. elokuuta (J: 2. elokuuta) 1865 Pietari – 9. joulukuuta 1941 Pariisi) oli venäläinen kirjailija. Hänen merkittävin teoksensa on trilogia Kristus ja Antikristus (1896–1905).
Puettava tietokone
Haasteet käyttäjän yksityisyyden turvaamiselle
Käyttäjän yksityisyydellä tarkoitetaan myös sitä, että käyttäjä itse saa päättää milloin ja mitä tietoa hän saa lähettää ja kenelle. Mitä suurempi järjestelmällä kerätyn tiedon määrä on, sitä suuremmaksi kasvavat myös käyttäjän yksityisyyttä uhkaavat riskit. Suunnittelussa tulee siis huomioida kunkin käyttäjän tarpeet ja luottamuksen taso saman järjestelmän eri käyttäjien välillä. Yksityisyyden suunnittelussa käyttökonteksti on määriteltävä hyvin, jotta voidaan päättää millaista yksityisyyttä tarvitaan. Suunnittelussa tulee ottaa lisäksi huomioon enemmän järjestelmän yksittäinen loppukäyttäjä kuin sen isompi käyttäjäyhteisö. Näin siksi, että vaikka yksittäisen henkilön yksityisyyden menettämisestä voi olla hyötyä yhteisölle, niin siitä voi olla haittaa tälle yksittäiselle käyttäjälle.
Kaunoiibikset
Kaunoiibikset (Eudocimus) on iibiksien heimoon kuuluva pelikaanilintusuku. Kaunoiibiksiä on BirdLife Suomen luokittelussa kaksi lajia.
Japanin Grand Prix 1998
Tilanne ennen kilpailua
Ennen Japanin Grand Prix'ta kaksi kuljettajaa taisteli maailmanmestaruudesta: Mika Häkkinen 90 pisteellä ja Michael Schumacher 86 pisteellä. Häkkisellä oli voittoja kaksi enemmän kuin Schumacherilla, joten tasatilanteen tullen Häkkinen olisi mestari. Kolmantena MM-pisteissä oli David Coulthard 52 pisteellä ja neljäntenä Eddie Irvine 41 pisteellä. Coulthard oli siis jo varmistanut itselleen MM-pronssin. Mika Häkkisestä tulisi maailmanmestari, mikäli Schumacher ei saisi vähintään viittä pistettä Häkkistä enemmän.
Yhdysvaltain edustajainhuoneen vaalit 2004
thumb|225px| Yhdysvaltain edustajainhuoneen vaalit 2004 järjestettiin 2. marraskuuta 2004. Ne olivat samana päivänä kuin [[Yhdysvaltain presidentinvaalit 2004|presidentinvaalit, joissa George W. Bush valittiin uudelleen Yhdysvaltain presidentiksi, senaatinvaalit ja monet kuvernöörinvaaleista.
Onkalo (ydinjätteen loppusijoitustila)
Rakentaminen
Suomen eduskunta vahvisti periaatepäätöksen Onkalon rakentamisesta toukokuussa 2001, ja rakennustyöt aloitettiin kesäkuussa 2004. Luolasto toimi aluksi tutkimustilana, joka suunniteltiin toimimaan osana loppusijoituslaitosta. Varsinaisen loppusijoitustilan rakentaminen aloitettiin vuonna 2016 laajentamalla tutkimustilaa. Ydinjätteen loppusijoitussyvyys Onkalossa on 420 metriä, ja valmistuessaan sen suurin syvyys on 520 metriä. Tutkimusvaiheen kustannusarvio oli 60 miljoonaa euroa.
Alustavan tutkimusvaiheen päätyttyä vuonna 2012 Posiva Oy jätti hakemuksen varsinaisen loppusijoitusluolaston rakentamiselle. Hakemus loppukäsittelylaitokselle hyväksyttiin valtioneuvostossa marraskuussa 2015. Onkalon laajentaminen varsinaiseksi loppusijoituspaikaksi on mahdollista, koska tutkimusvaihe osoitti Olkiluodon kallioperän ydinjätteen loppusijoitukseen sopivaksi. Kyseessä oleva rakennuslupa geologiselle loppusijoituspaikalle on ensimmäinen lajissaan maailmassa.
Muissa maissa
Japanissa on pohdittu hyötöreaktorien käyttöä vaihtoehtona Onkalon kaltaiselle loppusijoituspaikalle.
Takashi Inui
Jalkapallomaajoukkue
Japanin maajoukkueessa Inui pelasi vuosien 2009–2013 aikana kaikkiaan 12 ottelua.
Deadstar Assembly
Unsaved
DSA alkoi työstämään Unsavedia vuonna 2005 Jeremy Tsaskan tuottamana. Albumin sisältö oli debyyttiä henkilökohtaisempaa ja se julkaistiin 28. huhtikuuta 2006 Pure Recordsin alaisena maailmanlaajuisesti. Sama tapahtui Yhdysvalloissa kuukausia myöhemmin 11. heinäkuuta. Albumin aikainen julkaisu maailmalla johtui saksalaisen Dockyardin kautta.
Hiihdon maailmanmestaruuskilpailut 1954
30 km
Päivämäärä: 14. helmikuuta Suomen August Kiuru oli kilpailussa 14. ja Veikko Salo 18:s. <br style="clear:both" />
50 km
Päivämäärä: 21. helmikuuta Suomen Kalevi Mononen oli kilpailussa kymmenes, Eero Kolehmainen 11., Viljo Vellonen 13. ja Väinö Karkia 15:s. <br style="clear:both" />
4 x 10 km viesti
Päivämäärä: 20. helmikuuta <br style="clear:both" />
Tilakaavio
Yleiskuvaus
Tilakaavioita käytetään kuvaamaan järjestelmän käyttäytyminen. Tilakaaviot kuvaavat mahdollisia tiloja, jotka voivat vastaanottaa tapahtumia. Tapahtumista riippuen siirtymiä voi olla tilasta toisiin tiloihin tai itseensä.
Automail
Edward Elric
Edwardilla, sarjan päähenkilöllä on kaksi automailia, joista toinen korvaa hänen oikean kätensä ja toinen vasemman jalan. Hänelle laitettiin keinotekoinen käsi ja jalka korvaamaan raajat, jotka Ed menetti epäonnisessa yrityksessä syntetisoida ihminen. Edwardin automail toimii tarpeeksi hyvin, että hän voi käyttää taistelulajiliikkeitä, akrobatiaa ja taistella. Edward voi myös alkemialla syntetisoida automailiaan lisätäkseen siihen ranteeseen kytketyn terän tai piikkejä rystysiin. Edin automailin rakensi mekaanikko nimeltä Pinako Rockbell, lapsenlapsensa Winry Rockbellin avustamana.
Mangan luvuissa 69-70 Winry lähetettiin Briggsiin päivittämään Edward Elricin automailia, joka ei ole toimintakelpoinen Briggsin jäätävässä lämpötilassa. Tämä korjauksen lisäksi Winry samalla myös minimoi Edin iloksi automailin painoa. Hänen alkuperäinen automailinsa oli ollut hyvin raskas ja hänen tasapainoaistinsa oli mukautunut kompensoimaan tätä. Uuden, kevyemmän automailin käyttö tarkoitti mukautumista kehon osien uuteen painoon. Tämä oli pitkä, yrityksistä ja erehdyksistä koostuva prosessi, joka olisi voinut koitua kuolemaksi, jos hän olisi käynyt taisteluun automailiinsa tottumattomana. Raskaan automailin kanssa toimiminen olisi johtanut sen painoon uudelleentottumiseen, minkä lisäksi se olisi vaikuttanut hänen pituuskasvuunsa. Kevyempi paino heikensi samalla kestävyyttä, mutta kuten Winry vakuutti hänelle: "tärkeät osat ovat vahvistetut."
Kassel 12
Kassel 12 oli saksalainen Segelflugzeugbau Kassel -tehtaan koulutuskäyttöön valmistama liitolentokone, joka oli käytössä Saksassa 1920-luvulla.
Automail
Bard
Vähäinen sivuhahmo Bard on armeijan kapinallinen, joka halusi automail-käden tullakseen vahvemmaksi. Armeija kielsi tarpeettoman automail-asennuksen (muutoin kuin menetettyjen raajojen korvaamiseen), joten Bard karkasi armeijasta. Hän hankki kaipaamansa automail-käden, jossa on kaksi aseen piippua ja kätketty stilettiterä. Hän kokosi ryhmän lainsuojattomia, joka yritti kaapata useita tärkeitä armeijan henkilöitä. Lähitaistelussa Edin kanssa Edin automail onnistui särkemään Bardin suhteellisesti heikomman automailin. Bard saatiin kiinni ja armeija vangitsi hänet.
Arch Oboler
Ensimmäiset radiokäsikirjoituksena Oboler sai myytyä jo kouluaikoinaan 1920-luvulla. Vuonna 1936 hänestä tuli Wyllis Cooperin seuraaja Lights Out -kauhukuunnelmasarjan käsikirjoittajana, tuottajana ja ohjaajana. Vuonna 1939 hän teki CBS:lle radioantologiasarjan Arch Oboler’s Plays. Obolerin käsikirjoittamia elokuvia ovat muun muassa Escape (1940), Gangway for Tomorrow (1943) ja Meidän iloinen joukkomme (1948). Obolerin esikoisohjaus oli hänen omaan käsikirjoitukseensa perustuva Strange Holiday vuonna 1942. Elokuvan tuotti General Motors henkilökunnalleen, mutta yhtiön päätettyä jättää elokuva esittämättä se päätyi lopulta yleiseen levitykseen vuonna 1946. Obolerin muihin ohjaustöihin kuuluu muun muassa ensimmäinen kolmiulotteinen elokuva Viidakon paholainen (1952).
Korfu (kaupunki)
Historia
Campo Formion rauhassa vuonna 1797 Korfu siirtyi Venetsialta Ranskalle, joka kuitenkin vetäytyi saarelta jo kaksi vuotta myöhemmin. Vuonna 1799 venäläis-turkkilainen liitouma perusti Jooniansaarille tasavallan, jonka pääkaupunki Korfu oli, ja vuonna 1807 saari siirtyi takaisin Ranskalle. Vuonna 1814 Korfusta tuli Brittiläisen protektoraatin Jooniansaarten yhdysvaltojen pääkaupunki. Seuraavan 50 vuoden ajan Korfu menetti strategista merkitystään. Brittihallinto keskittyi enemmän julkiseen rakentamiseen ja osia linnoituksista purettiin asutusalueiden tieltä.
Jooniansaaret liitettiin vuonna 1864 Kreikan kuningaskuntaan. Tämän jälkeen Korfun linnoitukset purettiin aseista. Saaresta muodostui eurooppalaisen ylimystön suosima lomakohde. Toisessa maailmansodassa vanhan kaupunki kärsi pahoin vuoden 1943 pommituksissa. Korfun uusi kaupunki on laajentunut selvästi 1900-luvun lopussa, kun turismi on ollut koko ajan kasvussa.
Mikko Nuutinen
Maajoukkueura
Nuutinen on pelannut kolme nuorten ja yhden poikien maaottelun.
Janni Hussi
Yksityiselämä
Janni Hussi syntyi 14. syyskuuta 1991 Kymenlaaksossa, nykyisin Kouvolaan kuuluvassa Kuusankosken kaupungissa. Hän kirjoitti ylioppilaaksi Kouvolan Lyseon lukiosta keväällä 2010.
Hussi toimi ralliautoilija Sami Pajarin kartanlukijana Lahti Historic Rallyssa elokuussa 2022, ja SM-ralli kaudella 2023 Hussi toimii Heikki Kovalaisen kartanlukijana. Heinäkussa 2023 Janni osallistui Ruotsin EM-ralliin yhdessä Lauri Joonan kanssa. He sijoittuivat viidensiksi.
Fitnessurheilu
Hussi kilpaili vuonna 2010 Jutta Gustafsbergin luotsaamassa fitnessmallikilpailussa, jonka hän voitti. Voiton ansiosta hän sai sopimuksen Promodel-mallitoimiston kanssa. Hussi kilpaili Helsingissä järjestetyissä Fitness Classics 2013 -kilpailuissa ja sijoittui kolmannelle sijalle. Vuonna 2014 Hussi osallistui ensimmäistä kertaa bikinifitnessin Suomenmestaruuskilpailuihin juniorisarjassa, jossa hän sijoittui toiseksi.
Brian Teacher
Teacherin korkein sijoitus maailmanlistalla oli vuonna 1981 kaksinpelissä saavutettu seitsemäs sija. Hän on juutalainen.
Sikojenlahden maihinnousu
Sikojenlahden maihinnousu (,, Invasión de Playa Girón tai Batalla de Girón) oli Yhdysvaltojen tukema yritys syöstä Fidel Castron hallitus vallasta CIA:n kuubalaispakolaisista kouluttamilla joukoilla vuonna 1961. Maihinnousu alkoi 17. huhtikuuta, mutta Castron joukot kukistivat maihinnousseet joukot 20. huhtikuuta mennessä. Taistelu oli merkittävä poliittinen tappio Yhdysvalloille, minkä lisäksi se johti osaltaan Kuuban ohjuskriisiin.
Seuraukset
Maihinnousun epäonnistuminen oli suuri takaisku Yhdysvalloille. Maihinnousset joukot olivat kuubalaisia, mutta maailmalla ymmärrettiin kuitenkin laajalti sen takana olleen Yhdysvallat. Yleinen mielipide tuki laajalti Castroa. Kuubassa vallankumoukselliset saivat tuhansia vapaaehtoisia miliisiin ja vallankumouksen puolustuskomiteoihin. Vastavallankumouksellisten toiminta käytännössä tyrehtyi seuranneen muutaman vuoden aikana. CIA:ta syytettiin virheellisen tiedon antamisesta presidentille, minkä lisäksi Yhdysvaltoja syytettiin vaihtelevasti joko kuubalaisten taistelutahdon aliarvioimisesta, tai liian pienestä osasta maihinnousun tukemisessa.
Fredrik (Yorkin ja Albanyn herttua)
Elämäkerta
Isänsä vaikutuksen ansiosta Fredrik valittiin vuonna 1764 vain yksivuotiaana Osnabrückin ruhtinaspiispaksi, minkä aseman hän säilytti vuoteen 1803. Hän sai Yorkin ja Albanyn herttuan arvon vuonna 1784. Fredrik muutti Saksasta Englantiin vuonna 1787. Hänen isänsä suosi häntä vanhemman veljen, kruununprinssi Yrjön kustannuksella. Vuonna 1793 Fredrik nimitettiin Hollannissa sotineen englantilais-hannoverilaisen armeijan komentajaksi. Yhdessä itävaltalaisten kanssa hän sai aluksi joitain voittoja Ranskan armeijasta Flanderissa, mutta kärsi tappion Hondschootessa syyskuussa 1793 sekä Tournaissa toukokuussa 1794 ja joutui sen seurauksena perääntymään Belgian halki. Palattuaan Englantiin vuonna 1795 hänet kuitenkin ylennettiin sotamarsalkaksi ja nimitettiin kolme vuotta myöhemmin armeijan ylipäälliköksi.
Vuonna 1799 Fredrik johti uutta hyökkäystä Hollantiin, tällä kertaa venäläisten tuella. Hän kuitenkin kärsi jälleen tappion ranskalaisille Bergenin taistelussa 19. syyskuuta ja Castricumin taistelussa 6. lokakuuta, ja joutui 18. lokakuuta allekirjoittamaan Aalkmarin sopimuksen, jossa sitoutui vetämään joukkonsa pois Hollannista. Myöhemmin Fredrik kuitenkin sai ylipäällikkönä myös hyödyllistä aikaan tukiessaan David Dundasin ajamia armeijan uudistuksia ja vastustaessaan suosikkijärjestelmää upseeriylennyksissä. Hän myös perusti Lontoon Chelseaan Duke of York’s School -sotilasakatemian. Fredrik joutui eroamaan ylipäällikön tehtävistä vuonna 1809, kun paljastui, että hänen rakastajattarensa Mary Anne Clarke oli myynyt rahasta upseereille lupauksia ylennyksistä. Alahuone vapautti herttuan syytteistä ja hän sai palata virkaansa vuonna 1811.
Russellin paradoksi
Formaalisti Russelin paradoksi määritellään seuraavasti: Oletetaan, että joukon M alkioita ovat kaikki sellaiset (normaalit) joukot, jotka eivät kuulu itseensä. Joukko A on siis joukon M alkio vain, jos joukko A ei ole itse oma alkionsa. Paradoksi seuraa kysymyksestä, kuuluuko joukko M tällöin yhtenä alkiona itseensä? Jos kuuluisi, niin ei tulisi M:n oman määritelmän perusteella kuulua; jos taas ei kuulu, niin silloin tulisi saman määritelmän mukaan kuulua.
Micko Hell
Micko Hell (oik. Mikko Huvinen, s. 15. marraskuuta 1978 Helsinki) on suomalainen muusikko ja mm. yhtyeiden Micko Hell and The Motherfuckers, Million Dollar Beggars ja Denigrate solisti. Hän on tehnyt Denigraten kanssa kappaleen vuonna 2002 valmistuneeseen elokuvaan Menolippu Mombasaan.
Doka
Doka Finland Oy
Suomessa yritys toimii Vihdin Selkissä nimellä Doka Finland Oy, työllistäen noin 45 henkilöä. Suomen Dokan merkittävimpiä asiakkaita ovat suuret rakennusalan toimijat, esim. Skanska. Nykyisenä toimitusjohtana toimii Risto Lehikoinen. Yhtiön liikevaihto ja tuottavuus kärsi laman seurauksena vuosina 2009–2010, jolloin henkilökuntaa jouduttiin irtisanomaan.
Dušan Petković
Jalkapallomaajoukkue
Petković debytoi Serbian maajoukkueessa 2000. Hän kuului Serbian joukkueeseen myös MM-kilpailuissa 2006. Hän on pelannut seitsemän maaottelua.
Vuorelan koulu
Vuorelan koulu on Siilinjärven eteläosassa Vuorelan alueella toimiva alakoulu (luokka-asteet 1-6). Koulu sijaitsee linnuntietä lähes 11 kilometriä Siilinjärven keskustasta etelään, Kallaveden äärellä. Koulua käy noin 280 oppilasta.
Shūsaku Nishikawa
Shūsaku Nishikawa (, s. 18. kesäkuuta 1986 Usa, Ōitan prefektuuri, Japani) on japanilainen jalkapalloilija.
Jalkapallomaajoukkue
Nishikawa oli osa Japanin olympiajoukkuetta vuonna 2008. Japanin maajoukkueessa Nishikawa pelasi vuosien 2009–2013 aikana kaikkiaan 12 ottelua.
Brittiläinen pitkäkarva
Brittiläinen pitkäkarva (BLH) on kissarotu, joka on jalostettu sen sisarrodusta, lyhytkarvaisesta brittiläisestä (BSH). Brittiläinen pitkäkarva hyväksyttiin omaksi rodukseen Suomessa ja Ruotsissa 30.9.2017. Suomessa rodun hyväksyi tuolloin eurooppalaisen rotukissajärjestön FIFen alainen Suomen Kissaliitto ja Ruotsissa samaisen kattojärjestön alainen SVERAK.
CPI
CPI on vuonna 1991 perustettu taiwanilainen ajoneuvovalmistaja. CPI:llä on tehtaat Taiwanissa, Kiinassa ja Indonesiassa. Yritys valmistaa moottoripyöriä, skoottereita, mönkijöitä ja mopoja. Tehtaan kokonaistuotanto vuodessa on noin 1,4 miljoonaa yksikköä. Suomen markkinoille CPI tuli 2000-luvun alussa.
Tobitin kirja
Tobitin kirja on kirjoitettu Syyriassa tai Palestiinassa noin vuonna 200 eaa., joko arameaksi tai hepreaksi. Näillä kielillä siitä on kuitenkin säilynyt vain katkelmia, jotka löydettiin Qumranin luolasta IV vuonna 1955. Kirjan koko teksti on säilynyt vain kreikankielisenä käännöksenä, josta on olemassa kaksi versiota.
Jarrett Jack
Jackin ura ammattilaiskoripalloilijana alkoi, kun Denver Nuggets varasi hänet ensimmäisen kierroksen 22:ntena pelaajana vuoden 2005 varaustilaisuudessa. Varaustilaisuuden yönä Nuggets vaihtoi Jackin kahteen Portland Trail Blazersin varaukseen, ja Jack siirtyi näin ollen Trail Blazersiin, jota hän edusti aina kauden 2007–2008 loppuun saakka. Tämän jälkeen Jack siirtyi yhdeksi kaudeksi Indiana Pacersiin, ja kautena 2009–2010 hän edusti Toronto Raptorsia. Tämän jälkeen hän pelasi New Orleans Hornetsissa, Golden State Warriorsissa, Cleveland Cavaliersissa ja Brooklyn Netsissä. Helmikuussa 2017 hän solmi kymmenen päivän mittaisen sopimuksen New Orleans Pelicansin kanssa. Syyskuussa 2017 hän jatkoi NBA-uraansa tehtyään sopimuksen New York Knicksin kanssa.
Gaius Maecenas
thumb|300px|Jakob Philipp Hackert, Maecenaan huvila ja vesiputokset Tivolissa, 1783.
Maecenaan tukemia kirjailijoita olivat muun muassa Vergilius ja Horatius.
Ilja Repin
Nuoruus
Repin syntyi Harkovan lähellä Itä-Ukrainassa 5. elokuuta 1844. Läpi elämänsä hän katsoi olevansa syntyperältään kasakka, ulaani, josta hän myös oli ylpeä. Repinin isä oli sotilassiirtolainen. Koska isä sotilaana oli jatkuvasti poissa, perhe koki jatkuvaa puutetta. Lapsuudesta pienen Iljan mieleen jäikin ennen kaikkea nälkä ja se, kuinka perheen äiti joutui levittämään kalkkia valtion kasarmeilla hänen viedessään äidille ruokaa työmaalle.
Vaiheet Suomessa
Sairastuttuaan oikean käden surkastumaan Repin ei pystynyt enää luomaan maalauksia, jotka edustaisivat samaa tasoa, joka oli tuonut hänelle kuuluisuuden. Hän opetteli maalaamaan vasemmalla kädellään mutta vietti elämänsä viimeiset vuodet taloudellisissa vaikeuksissa.
Repin ja Suomi
Vuonna 1920 Repin kutsuttiin Suomen Taideyhdistyksen kunniajäseneksi, jonka kunniaksi Helsingissä Hotelli Seurahuoneen ravintolassa järjestettiin illallinen. Sen jälkeen hän maalasi Akseli Gallen-Kallelan muotokuvan ja aloitti Suomen suurmiehiä -teoksen maalaamisen.
Repinin ukrainalaisuus
Repinin maalausten aihe Zaporižžjan kasakoista on ukrainalaisen kansallisuusaatteen ytimessä, sillä oleellisena osana kasakoiden kulttuuria oli itsenäisyyden tavoittelu suhteessa silloiseen Venäjän, Puolan sekä Osmanien valtakunnan ylivaltaan Ukrainan alueella.
MH Motorcycles
Mallit
right|thumb|200px|Motorhispania RYZ. Motorhispanian tuotemallistoon kuuluu viisi erilaista mopomallia: Furia, FuriaMax, RYZ, MH10 ja RX, sekä neljä kevytmoottoripyörämallia: Duna, MH7, MH10 ja RX. Motorhispania valmistaa myös peugeotin XPS, XP7 sekä street 3 evo mopot.
Latvian kansanäänestys 2012
Presidentti Andris Bērziņš ja hallitus olivat venäjän kielen virallistamista vastaan.
Antalya
Historia
Kaupungin perusti ilmeisesti Pergamonin kuningas Attalos II noin vuonna 150 eaa. Kuollessaan vuonna 133 eaa. hän jätti sen roomalaisille. Roomalaiset ja heidän jälkeensä Bysantti hallitsi kaupunkia yhteensä liki tuhat vuotta. 1100-luvulla oli seldžukkien vuoro, ja vuonna 1420 osmanit ottivat vuorostaan kaupungin hallintaansa. Antalya mainitaan jo Uudessa testamentissa Attalia-nimellä.
Matkailu
Antalyan lentoasema palvelee myös muihin lähellä oleviin lomakohteisiin kuten Alanyaan, Side ja Kemeriin saapuvia matkailijoita. Matkailu Antalyassa keskittyy lähinnä vanhan keskustan ja sataman itä- ja länsipuolilla muutaman kilometrin päässä olevien uimarantojen lähettyville, Laraan ja Konyaaltiin, sillä keskusta-alueen läheisyydessä molemmin puolin rannikko on hyvin jyrkkää.
Antalyan kaupungin alueella ja sen lähellä on useampia vesiputouksia. Kuljettaessa keskustasta Laran rantaan vievää tietä ohitetaan alempi Düdenin putous, jossa joki putoaa sananmukaisesti mereen (40 m). Putouksen viereen, pitkin jyrkkää rantaa, on rakennettu puisto. Puistossa on ravintola ja palveluita. Muita näkemisen arvoisia putouksia Antalyan hallintoalueella vähän kauempana ovat muun muassa Kursunlun putoukset ja Manavgatin putoukset (Side).
Liikkuminen on Antalyassa matkailijallekin melko helppoa. Keskustaan vievät pääkadut kulkevat pitkin rannikkoa. Muutaman minuutin välein kulkevat pikkubussit (dolmus) poimivat kyytiinsä mistä tahansa keskusta-alueen ulkopuolella, samoin kuin kaupunkiliikenteen punavalkoiset linja-autot. Keskusta-alueella kulkevat raitiovaunut. Antalyasta toisiin kaupunkeihin pääsee myös julkisilla kulkuvälineillä. Linja-autoasema on Konyaalti-rannan suunnassa, hieman enemmän sisämaassa.
Laila Koskela
Koskela oli vuoden 2007 eduskuntavaaleissa senioripuolueen ehdokas ja hän sai 5 761 ääntä. Vuoden 2011 eduskuntavaaleissa Koskela valittiin perussuomalaisten listalta eduskuntaan 9 172 äänellä. Koskela valittiin perussuomalaisten listalta Tampereen kaupunginvaltuustoon vuoden 2008 kunnallisvaaleissa 2 191 äänellä ja vuoden 2012 kunnallisvaaleissa 1 231 äänellä.
Sukakampelat
Sukakampelat (Paralichthyidae) on kampelakaloihin kuuluva heimo. Heimon lajeja tavataan kaikista valtameristä.
Lajit ja anatomia
Varhaisimmat sukakampeloiden heimoon kuuluvien lajien fossiilit on ajoitettu mioseenikaudelle. Heimoon kuuluu 16 sukua ja lähteestä riippuen 86–105 lajia. Heimon monofyleettisyys on osittain kyseenalainen. Kooltaan heimon kalat ovat 14–150 cm pitkiä. Ruumiinmuodoltaan ne ovat soikeita ja litteitä kaloja. Silmät sijaitsevat suurimmalla osalla lajeista vasemmalla kyljellä. Selkä- ja peräevät ovat pikät mutta eivät yhtyneet pyrstöevän kanssa. Selkäevän etuosassa on sukasia. Suu on kookas ja hampaat terävät, kartiomaiset ja suurikokoiset. Väriltään sukakampelat ovat tyypillisesti ruskeita tai harmaita. Evissä ja ruumiissa voi olla tummempia pilkkuja, laikkuja tai silmämäisiä täpliä. Silmätön kylki on väriltään useimmiten vaalea.
Kaipiaisten taistelu
Kaipiaisten taistelu käytiin vuonna 1789 Venäjän ja Ruotsin välillä. Taistelu käytiin 15. heinäkuuta Kaipiaisissa, joka sijaitsee nykyään Kouvolan kaupungissa. Ruotsalaisten ja suomalaisten sotilaiden vetäytyminen Mäki-Kouvolaan aamulla 16. heinäkuuta päätti taistelun.
Kultti (yhdistys)
Järjestön toimisto on Helsingissä. Vuonna 2013 Kultti ry allekirjoitti Julkisen sanan neuvoston perussopimuksen ja osallistuu Julkisen sanan neuvoston toimintaan tärkeän journalistisen sektorin edustajana ja edistäjänä.
Espoonlahden seurakunta
Espoonlahden seurakunta on Suomen evankelis-luterilaisen kirkon seurakunta ja yksi kuudesta Espoon seurakuntayhtymän seurakunnasta. Siihen kuuluu noin 31 000 jäsentä. Seurakunnan kirkkoherrana toimii Jouni Turtiainen.
Papuakielet
Malcolm Ross julkaisi vuonna 2005 papuakielten luokittelun, joka perustuu sanastollisiin yhtenevyyksiin ja erityisesti pronomineihin, joihin ei tavallisesti ole helppoa ottaa lainasanoja kulttuurillisen kanssakäymisen aikana. Siinä kielikuntia on 23 ja isolaattikieliä 9, joskaan kaikkien kielten aineisto ei ollut riittävää Rossin luokittelua varten. Papuakielten monimukaisen morfologian ja vähäisen dokumentoinnin takia hyvin perustellun luokittelun aikaansaaminen antaa vielä odottaa itseään.
Red Hot Chili Peppersin diskografia
Red Hot Chili Peppers on kalifornialainen yhtye, jonka musiikkityylinä on pääasiassa funkin, metallin ja hip hopin sekoitus perinteiseen rockmusiikkiin. Red Hot Chili Peppersin kappaleista monet edustavat kuitenkin täysin perinteistä rockia. Jotkut yhtyeen kappaleista ovat myös tyylisuunnaltaan pop rockia, vaihtoehtorockia ja psykedeelistä rockia. Yhtyeen tämänhetkiset jäsenet ovat Anthony Kiedis (laulu), Michael ”Flea” Balzary (basso), John Frusciante (kitara) ja Chad Smith (rummut). Yhtyeen alkuperäiskokoonpanon muodostivat Anthony Kiedis ja Flea, sekä kitaristi Hillel Slovak ja rumpali Jack Irons.
Luettelo sisällissodista
Tämä on luettelo sisällissodista
George Graham
George Graham (s. 30. marraskuuta 1944) on skotlantilainen entinen jalkapallovalmentaja ja entinen keskikenttäpelaaja.
Punainen tiili
Kappaleet
Vinyyliversiossa on lisäksi kappaleet "Ysist viiteen" ja "Kuka on Esko".
Risteilyalus
Syntyperä
P&O esitteli ensimmäisen kerran matkustajaristeilypalveluita vuonna 1844, mainostaessaan merimatkoja mm. Gibraltarille, Maltalle ja Ateenaan. Nykyisten risteilylomien edeltäjänä, nämä matkat olivat ensimmäisiä laatuaan. P&O Cruises on maailman vanhin risteily-yhtiö. Myöhemmin yhtiö ryhtyi tarjoamaan matkoja myös mm. Aleksandriaan ja Konstantinopoliin. 1800-luvun loppupuolella yhtiö koki voimakasta kasvua, jonka aikana yhtiö otti käyttöön jatkuvasti suurempia ja ylellisempiä laivoja, jotka palvelivat paremmin kasvavia markkinoita. Aikakauden huomionarvoisia laivoja olivat esimerkiksi vuonna 1880 rakennettu SS Ravenna, joka oli ensimmäinen laiva jossa oli täysin teräksinen kansirakenne, ja vuonna 1889 rakennettu SS Valetta, joka oli ensimmäinen sähkövalaistuksella varustettu laiva.
Brittiläiset Inman Line operoi City of Paris -laivaa ja Cunard Line operoi Campania ja Lucania -laivoja. White Star Line operoi Majestic ja Teutonic-laivoja. La Lorraine ja La Savoie laivoja operoi Ranskalainen Compagnie Générale Transatlantique
Ylellisistä linjalaivoista "megalaivoihin"
Suihkulentokoneen kehittymisen myötä 1960-luvulla, mannertenväliset matkustajat vaihtoivat laivoista lentokoneisiin, laittaen linjalaivaliikenteen jyrkkään laskuun. Monet linjalaivojen ominaisuudet tekivät niistä huonoja risteilyaluksia kuten esimerkiksi; korkea polttoaineen kulutus, syvä syväys rajoitti moneen satamaan pääsyä ja hytit (usein ikkunattomat) oli suunniteltu matkustajamäärän maksimoimiseen, ei niinkään mukavuuteen.
pienoiskuva|upright|[[Queen Elizabeth 2 lanseerattiin uudestaan ylellisenä risteilylinjalaivana matkustajalentokoneen kehittymisen myötä.]]
Joint Test Action Group
Joint Test Action Group (JTAG) on teollisuusstandardi, joka määrittelee ohjelmiston ja laitteiston testaukseen käytettävän JTAG-portin. JTAG on julkaistu vuonna 1990 ja se on standardoitu IEEE:n standardissa IEEE 1149.1.
Sokkotanssi
Sokkotanssi on Matti Ijäksen ohjaama ja käsikirjoittama suomalainen näytelmäelokuva vuodelta 1999. Ijäs sai elokuvasta käsikirjoitus-Jussin.
Risteilyalus
Organisointi
thumb|upright|[[Disney Magic]] Riseilyalukset ovat organisoitu lähes samalla tavalla kuin hotellit; täydellä vieraanvaraisuushenkilökunnalla sekä tämän lisäksi mukana on myös normaali laivan miehistö. Kaikkein ylellisimmillä laivoilla ei ole epätavallista nähdä enemmän henkilökuntaa kuin matkustajia.
Muut tilat aluksella
thumb|upright|Risteilyaluksien pakokaasupäästöjä, Juneau, Alaska Matkustaja-alukset tarvitsevat toimiakseen sähköä, joka normaalisti tuotetaan dieselgeneraattoreilla, vaikkakin kasvava määrä aluksia käyttää polttoaineenaan nesteytettyä maakaasua (LNG). Satamassa ollessaan laivat joutuvat pitämään generaattoreitaan käynnissä, jotta laivan sähkölaitteet voidaan pitää päällä, mutta jotkin laivat käyttävät maasähköä jos sitä vain on saatavilla. Dieselgeneraattoreiden käynnissäpidon auiheuttamat pakokaasupäästöt voivat vastata jopa noin 700 kuorma-auton käynnissä pitämistä. Nämä päästöt ovat haitallisia ympäristölle ja ihmisille, etenkin jos satama on asutuskeskuksen läheisyydessä.
Laivojen nimeäminen
Monilla laivayhtiöillä on yleinen tapa nimetä omat laivat. Jotkin yhtiöt käyttävät omaa nimeään laivan nimen etu- tai pääteliitteenä (esimerkiksi etuliitteenä "Carnival", "AIDA", "Disney" ja "Norwegian" ja pääteliitteenä "Princess"). Jotkin yhtiöt käyttävät nimeämisessä uniikkia sanaa tai lausetta (esimerkiksi etuliite "Pacific" P&O Cruises Australian laivoissa tai loppuliite "of the Seas" Royal Caribbean Internationalin laivoissa sekä "-dam" pääte Holland America Linen laivoissa). Etu- ja pääteliitteiden käyttäminen sallii yhtiöiden kättää monissa laivoissa samoja suosittuja nimiä, mutta silti pitää ne erotettavina toisistaan.
Ernest Ansermet
Hän alkoi johtaa orkesteria Montreux'n Casinolla 1912. Vuosina 1915–1923 hän johti Djagilevin baletin orkesteria. Matkustaesaan baletin kanssa Ranskassa hän tutustui Debussyhin ja Raveliin ja keskusteli heidän kanssaan näiden musiikin johtamisesta.
Chiemgau Arena
Mäkiennätyksen kehittyminen
Mäkiennätyksen 103,0 metriä on hypännyt Sebastian Bradatsch.
Zirmbergschanze K40
Zirmbergschanze K40 avattiin vuonna 1981, jolloin K-piste sijaitsi 40 metrissä. Hyppyrimäen alastulorinteessä on muovitus. Hyppyrimäkeä on remontoitu vuonna 1996.
Hiihdon maailmanmestaruuskilpailut 1958
Lahti valittiin kisojen järjestäjäksi 5. kesäkuuta 1955 Montreux’ssä kansainvälisen hiihtoliiton kongressissa. Kisoissa oli ns. Keskusjärjestelytoimikunta, jota johti kenraalimajuri Ali Koskimaa ja pääsihteerinä Suomen olympiakomitean pääsihteeri Arnold Rosenquist. Paikallisen lahtelaisen kisojen järjestelytoimikunnan puheenjohtajana toimi entinen Suomen Hiihtoliiton puheenjohtaja Yrjö Kaloniemi.
3 x 5 km viesti
Päivämäärä: 7. maaliskuuta <br style="clear:both" />
Masami Ihara
Jalkapallomaajoukkue
Hän edusti Japanin maajoukkuetta vuosina 1988-1999.
Ivo Ulich
Ivo Ulich (s. 9. syyskuuta 1974 Opočno) on tšekkiläinen entinen jalkapalloilija.
Eugen Ekman
Ekman pääsi Rooman olympialaisiin sattuman kautta, kun TUL ei suostunut yhteistyöhön SVUL:n kanssa, eivätkä TUL:in urheilijat siksi saaneet olympiapaikkaa. Sopua yritti taustalla rakentaa myös Urho Kekkonen. Juuri ennen voittoisaa kilpailua Kekkonen oli lähettänyt tuohtuneen myllykirjeen Voimisteluliiton puheenjohtajalle Erkki Palolammelle. Kirje on julkaistu Kekkosen kirjekokoelmassa Kirjeitä myllystäni 1. Palolammen vastauskirje tuli julkisuuteen, kun se lahjoitettiin Ekmanille Vaasan Telinetaitureiden järjestämässä kultamitalin 50-vuotisjuhlassa 11.8.2010.
Olarin seurakunta
Papisto
Olarin seurakunnan kirkkoherroina ovat toimineet seuraavat henkilöt:
Vakiotanssi
Foxtrot
Foxtrot on nelijakoinen ja se on monipuolisine kuvioineen on hyvin elegantti tanssi, jossa liike on jatkuvaa ja hallittua.
Alkukilpailu
Mikäli johonkin kilpailuun osallistuu enemmän kuin seitsemän paria joudutaan näiden parien kesken järjestämään karsinta loppukilpailuun pääsemiseksi. Parimäärästä riippuen joudutaan ehkä järjestämään useampi karsintakierros. Kullakin kierroksella voidaan korkeintaan puolet pareista karsia pois. Parit voidaan jakaa myös useampaan rinnakkaiseen erään. Erässä ei kuitenkaan suositella enempää kuin 10-12 paria kerrallaan.
Bleeding Me
Kappaletta ei koskaan julkaistu kaupallisena singlenä. Tosin mainossingleä levitettiin radioasemille vuonna 1997. Samana vuonna kappale saavutti kuudennen sijan Mainstream Rock-listalla.
Terrakotta-armeija
Löytyminen
Hautapaikka sijaitsee noin 35 kilometriä Xi'anin kaupungin ulkopuolella Huashan ja Lishan vuorten välissä.
Algirdas
Valtaantulo
Jo ennen valtaannousuaan Algirdas oli hallinnut Vitebskiä mentyään naimisiin ruhtinaan tyttären Marian kanssa, isänsä Gediminasin valtakaudella. Gediminasin kuoleman jälkeen vuonna 1341 Vilnan herruus ja sen kautta Liettuan suuriruhtinaan arvo päätyivät nuoremmalle veljelle Jaunutikselle, joka ehti hallita vain vuodesta 1341 vuoteen 1345 asti. Kun Saksalainen ritarikunta hyökkäsi Liettuaan talvella 1344/1345 Böömin ja Unkarin tukemana, päättivät Algirdas ja hänen veljensä Kęstutis kukistaa Jaunutisin. Kęstutis valtasi Vilnan ja kutsui Algirdasin hallitsijaksi. Kęstutisista tuli puolestaan Trakain, Žemaitijan ja Podlasien alueiden ruhtinas. Aikalaiset pitivät Kęstutisia Algirdasin kanssahallitsijana.
Hallituskausi
Samaan aikaan hänen veljensä Kęstutis oli saanut aloitteen käsiinsä lännessä. Vuonna 1357 keisari Kaarle IV nosti esiin ajatuksen Liettuan kastamisesta kristinuskoon, mutta Algirdas vaati vastineeksi Saksalaisen ritarikunnan maita Baltiassa ja näiden siirtämistä Liettuan itärajalle taistelemaan mongoleja vastaan. Ehtoihin ei suostuttu, ja ritarikunta hyökkäsi Liettuaan suurmestari Winrich von Kniprodenin johdolla vuonna 1362. Saksalaiset etenivät syvälle Liettuaan, mutta liettualaisten onnistui torjua heidän etenemisensä. Tilanteen pahetessa lännessä Algirdas taisteli idässä Tverin ruhtinaan puolella Moskovan suuriruhtinaskuntaa vastaan. Algirdasin joukot hyökkäsivät vuosien 1360 ja 1370 välillä kolmesti Moskovaan, mutta epäonnistuivat jokaisella kerralla Kremlin valtauksessa. Algirdas kuoli vuonna 1377, ja hän sai polttohautauksen roviolla yhdessä mm. uhrattujen ratsujensa kanssa. Algirdasin jälkeen valtaan astui hänen poikansa Jogaila.
Habbo
Julkiset tilat
Jotkin julkiset tilat sisälsivät ennen erilaisia Habbo-pelejä. Tällaisia pelejä olivat Peelopaalu, Pellehypyt, BattleBall ja SnowStorm. BattleBall-pelissä joukkueet yrittivät kengurupallolla hyppien värjätä pelialuetta niin paljon omalla värillään kuin annetussa ajassa ehtivät. SnowStorm oli kuin kolmannen persoonan ammuntapeli: pelaajat heittelivät lumipalloja toisiinsa saaden pisteitä. Kaksi julkista tilaa sisälsivät uima-altaita, joissa pystyi pelaamaan peelopaalua ja hyppiä pellehyppyjä. Peelopaalun ideana oli yrittää tiputtaa toinen vedessä olevalta paalulta painamalla eri näppäimiä. Pellehypyt oli yksinpeli, jossa käyttäjät hyppäsivät hyppytornista ja tekivät erilaisia temppuja. Lopuksi muut käyttäjät pystyivät arvioimaan hyppääjien suorituksia. Kun Habbo päivittyi uuteen versioonsa, suurin osa vanhoista peleistä poistettiin, mutta SnowStorm palasi kuitenkin myöhemmin takaisin. Nykyään palveluun on luotu uusia pelejä, joista osa muistuttaa vanhoja. Näitä pelejä ovat muun muassa Battle Banzai ja Freeze. Battle Banzaissa pelaajat yrittävät vieterituolilla pomppimalla saada lukittua laattoja oman joukkueensa värillä ja Freeze:ssä heittää muita pelaajia lumipallolla.
Valuutta
Habbo-kolikoilla voi muun muassa ostaa tavaroita, sisustaa oman huoneen ja perustaa ryhmiä. Habbo-kolikoita voi tilata internetissä verkkomaksulla, tilata matkapuhelimella (tekstiviestitse tai soittamalla Habbo-maksupalveluun) tai ostamalla Habbo-setelin esimerkiksi R-kioskilta tai Suomalaisesta Kirjakaupasta. Habbo-seteleitä on ollut myynnissä myös Tiimareissa sekä Postin myyntipisteissä. Habbo-seteleitä on kahden hintaisia, viiden ja kymmenen euron seteleitä. . Myös kahden euron Habbo-seteleitä on ollut myynnissä. Ostotavasta riippuen yhden kolikon hinnaksi muodostuu 16–19 senttiä. Ostettuja kolikoita voi vaihtaa toisten käyttäjien kanssa ostamalla niillä ensin Kolesetin, jonka voi vaihtaa toiselle hahmolle normaalisti vaihtomaatilla. Kolesetin saa tarvittaessa palautettua takaisin Habbo-kolikoksi.
Yhteisö
Ennen käyttäjät pystyivät lataamaan itselleen Habbo-työkalurivin. Työkalurivin avulla käyttäjä pysyi selvillä helposti erilaisista Habbon tapahtumista ja uutisista, vaikka ei olekaan kirjautunut sisään palveluun. Työkalurivin avulla näki helposti omat kaverit, viestit ja ryhmät. Nykyään tämäkin ominaisuus on poistettu.
Kehityshistoria
Heti Lumisodan ilmestymisen jälkeen syntyi idea virtuaalihotellista, kun Mobiles Discon käyttäjät kaipailivat yksityisiä huoneita.
Kiistanalaisuus
Habboa on saanut myös erityisesti iäkkäimmiltä käyttäjiltään kritiikkiä monista viime aikoina tehdyistä uudistuksista, muun muassa aukioloajoista ja uusista pikseli- ja yksityisviestijärjestelmistä. Asian ajamiseksi Habboon on tehty jopa useita ryhmiä, joissa vastustetaan uudistuksia.
Helmikuussa 2012 Sulake aloitti laajat YT-neuvottelut ja vähensi huomattavasti työntekijöidensä määrää. Sen seurauksena Habboa on kritisoitu muun muassa huonosta kieliopista Habbon oman twitter-kanavan sivuilla. Myös Hotellissa olevat ilmoitukset ja erilaiset kilpailut ovat herättäneet närästystä yhteisön joukossa huonon kieliopin tai riittämättömyyden vuoksi. Entinen toimitusjohtaja Paul LaFontaine totesi ettei Sulakkeella ole tarpeeksi henkilöitä tekemään asioita joista pidätte.
Fallout 2
Pelaaminen
Pelaaminen on hyvin samankaltaista kuin ensimmäisessä Falloutissa, ja peli on kuvattu isometrisestä 3/4-kuvakulmasta. Pelaajahahmo joko valitaan kolmen valmiiksi määritellyn hahmon joukosta tai luodaan itse. Nimen, sukupuolen, ulkonäön ja iän lisäksi voi pelin antamissa raameissa vaikuttaa suoraan seitsemään eri ensisijaiseen ominaisuuteen (SPECIAL-järjestelmä) sekä valita piirteitä (engl. trait) ja merkittyjä taitoja (engl. tagged skill). Valinnat vaikuttavat pelin kulkuun merkittävästi. Esimerkiksi vähä-älyisen hahmon vuorovaikutuskyvyt ovat hyvin rajalliset, kun taas karismaattinen hahmo voi johtaa suurempaa seuruetta ja ratkaista konflikteja puhumalla.
Juoni
thumb|G.E.C.K.
Bob Charles
Charles voitti yhden majorin: vuoden 1963 Britannian avoimen golfturnauksen. Kaikkiaan hänelle kertyi PGA Tour -voittoja kuusin kappalein.
Mecano
Mecano oli madridilainen popyhtye, joka oli aktiivinen vuosina 1981–1993 ja 1998. Ryhmän jäseniä olivat Ana Torroja, Nacho Cano, ja José Maria Cano. Ryhmä hajosi 1998 jäsenien ryhtyessä soolourille. Yhtye on tunnettu muun muassa hitistä Hijo de la Luna.
Graalin myytti
Graalin myytti on John Matthewsin vuonna 1981 ilmestynyt tietokirja Graalin maljasta.